გიუნტერ გრასი

გიუნტერ ვილჰელმ გრასი (გერმ. Günter Wilhelm Grass; დ. 16 გჷმათუთა, 1927, დუდიშული ნოღა დანციგი (ასეიან გდანსკი, პოლონეთი) — ღ. 13 პირელი, 2015, ლიუბეკი, გერმანია) — გერმანალი ჭარუ, დრამატურგი, ნოველისტი, პოეტი, სკულპტორი დო გრაფიკოსი, ნობელიშ პრემიაშ ლაურეატი ლიტერატურაშ დარგის 1999 წანას.

გიუნტერ გრასიქ დებადჷ დუდიშული ნოღა დანციგის, ასეიან გდანსკის. მონაწილენდჷ მაჟირა მოსოფელიშ ლჷმას, 1944-1945 წანეფს. ლჷმაშ თებაშ უკულ მუშენდჷ სკულპტორო დო გრაფიკოსო. ჭარუა დიჭყჷ 1950-იან წანეფს. გრასიშ არძაშე უმოსო ჩინებული დო პოპულარული რომანი რე თანაქაშ დოლი, ნამუთ ევროპული მაგიური რეალიზმის წჷმარინუანს. თანაქაშ დოლი დანციგიშ ტრილოგიაშე ართ-ართი რე. თანაქაშ დოლის უკულ მაჸუნჷ ტრილოგიაშ შხვა წინგეფქ: კატუ დო ჭუკი დო ჯოღორული წანეფი. თანაქაშ დოლი კინოთ ხოლო რე გინოღალარი. კინოქ მიპალუ ორქოშ პალმაშ ჸაშ დო ოსკარიშ ჯილდოეფი 1979 წანას.

რესურსეფი ინტერნეტის
 გიუნტერ გრასი Nobelprize.org-ის
 გიუნტერ გრასიშ ნაჭარეფიშ ერკებული
 გიუნტერ გრასი ენციკლოპედია ბრიტანიკას
 გრასი კინოფილმეფიშ ინტერნეტ-მუნაჩემეფიშ ბაზა-ს

კატეგორია:გერმანალეფი
კატეგორია:გერმანალი ჭარუეფი
კატეგორია:გერმანალი ნოველისტეფი
კატეგორია:გერმანალი პოეტეფი
კატეგორია:გერმანალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ლიტერატურაშ დარგის
კატეგორია:დუნაბადი 1927
კატეგორია:ნაღურა 2015